ai4bharat/Pralekha huggingface dataset:
আদিবাসীবিষয়কমন্ত্রক
বিশেষ অসুরক্ষিত আদিবাসী গোষ্ঠীগুলির জন্য সামাজিক সুরক্ষা কর্মসূচি
নয়াদিল্লি, ১৯ সেপ্টেম্বর, ২০২০
কেন্দ্রীয় আদিবাসী বিষয়ক মন্ত্রক বিশেষ করে অসুরক্ষিত আদিবাসী গোষ্ঠীগুলির জন্য একটি সামজিক সুরক্ষা কর্মসূচি শুরু করার বিষয়টি বিবেচনা করছে। মন্ত্রক ন্যূনতম সহায়ক মূল্য প্রদান ব্যবস্থার মাধ্যমে গৌণ বনজ সামগ্রীগুলির বিপণনে একটি কর্মসূচি পরিচালনা করে থাকে। এমনকি, গৌণ বনজ সামগ্রী সংগ্রাহকদের উপার্জনের বিষয়টিকে বিবেচনায় রেখে এ ধরনের বনজ সামগ্রীর মূল্য-শৃঙ্খল ব্যবস্থার উন্নয়নে প্রয়োজনীয় উদ্যোগ গ্রহণ করে থাকে। উল্লেখ করা যেতে পারে, গৌণ বনজ সামগ্রী সংগ্রাহকদের অধিকাংশই আদিবাসী শ্রেণীর মানুষ।
লোকসভায় আজ এক লিখিত জবাবে এই তথ্য দিয়ে আদিবাসী বিষয়ক মন্ত্রী শ্রী অর্জুন মুন্ডা আরও জানান, গৌণ বনজ সামগ্রী সংগ্রাহকদের দক্ষতার মান বাড়াতে বন ধন বিকাশ কর্মসূচি শুরু করা হয়েছে। এ ধরনের কর্মসূচি গ্রহণের উদ্দেশ্য হ’ল গৌণ বনজ সামগ্রীর উৎপাদন ও যোগান অব্যাহত রাখা। সেই সঙ্গে, মূল্য-শৃঙ্খল ব্যবস্থায় এ ধরনের বনজ সামগ্রীগুলিকে নিয়ে আসা, বনজ সামগ্রী সংগ্রাহকদের প্রয়োজনীয় সাজ-সরঞ্জাম ও সুযোগ-সুবিধা প্রদান করা, যাতে তাঁদের উপার্জন লাভজনক হয়।
(CG/BD/SB
প্রধানমন্ত্রীরদপ্তর
বাসভা জয়ন্তীতে প্রধানমন্ত্রী আজ একটি ভিডিও বার্তায় ভগবান বাসভেশ্বরের প্রতি শ্রদ্ধা জানিয়েছেন
নতুন দিল্লি, ২৭ এপ্রিল, ২০২০
প্রধানমন্ত্রী শ্রী নরেন্দ্র মোদী আজ বাসভা জয়ন্তী  উপলক্ষে একটি ভিডিও বার্তায় দেশবাসীকে শুভেচ্ছা এবং ভগবান বাসভেশ্বরকে শ্রদ্ধা জানিয়েছেন।
দ্বাদশ শতাব্দীর দার্শনিক এবং সমাজ সংস্কারক বিশ্বগুরু বাসভেশ্বরের জন্মজয়ন্তী উপলক্ষ্যে প্রতি বছর এই দিনে বাসভাজয়ন্তী হিসেবে উদযাপন করা হয়।
ভারত এবং বিদেশে বসবাসকারী অনুগামীদের ডিজিটাল উপায়ে যুক্ত করে এবছর বাসভাজয়ন্তী উদযাপিত হচ্ছে।
প্রধানমন্ত্রী তার বার্তায় করোনার মহামারীকে পরাজিত করতে দেশকে শক্তি যোগানোর জন্য ভগবান বাসভেশ্বরের কাছে প্রার্থনা করেন।
প্রধানমন্ত্রী স্মরণ করিয়ে দেন যে অনেক সময়েই তিনি ভগবান বাসভেশ্বরের শিক্ষাগুলি থেকে কিছু শেখার সুযোগ পেয়েছেন। কখনো বাসভেশ্বরের বাণী ২৩ টি ভাষায় অনুবাদ উপলক্ষ্যে অথবা লন্ডনে বাসভেশ্বরের মূর্তির আবরণ উন্মোচনের মধ্য দিয়ে।
ভগবান বাসভেশ্বরকে একজন মহান সংস্কারক ও মহান প্রশাসক হিসাবে বর্ণনা করে প্রধানমন্ত্রী বলেছেন যে ভগবান বাসভেশ্বরেরা কেবল সংস্কারের বিষয়ে প্রচার করেননি, ব্যক্তি বা সমাজেকে তিনি গ্রহণ করেছিলেন এবং তাকে নিজের জীবনের সঙ্গেও যুক্ত করেছিলেন।
প্রধানমন্ত্রী বলেছেন যে ভগবান বাসভেশ্বরের আধ্যাত্মিক জ্ঞানের শিক্ষা আমাদের বাস্তব জীবনের পথপ্রদর্শক। তাঁর শিক্ষাগুলি আমাদের উন্নততর মানুষ এবং সমাজে আমাদেরকে নম্র, সহানুভূতিশীল ও মানবিক হতে শেখায়। তিনি কয়েক শতাব্দী আগেই আমাদের সমাজের বহু সামাজিক এবং লিঙ্গ সমতার বিষয় নিয়ে কাজ করেছেন।
প্রধানমন্ত্রী বলেছেন যে ভগবান বাসভেশ্বর গণতন্ত্রের ভিত্তি স্থাপন করেছিলেন। তিনি সমাজের শেষ প্রান্তে থাকা ব্যক্তির অধিকারকে অগ্রাধিকার দেওয়ার বিষয়ে প্রচার করেছিলেন। শ্রী মোদী বলেছেন যে, বাসভেশ্বর মানব জীবনের প্রতিটি বিষয়কে স্পর্শ করে গেছেন এবং সমস্যা সমাধানের মাধ্যমে উন্নতির পথ দেখিয়ে ছিলেন।
প্রধানমন্ত্রী সন্তোষ প্রকাশ করেছেন যে, ২০১৭ সালে তিনি 'বাসভান শাস্ত্রে'র ডিজিটালাইজেশনের জন্য যে পরামর্শ দিয়েছিলেন তা সম্পন্ন হয়েছে।
বিশ্বজুড়ে ডিজিটালভাবে আজকের অনুষ্ঠানটি আয়োজনের জন্য বাসভা কমিটির প্রশংসা করে প্রধানমন্ত্রী বলেন,এ ভাবে এই কর্মসূচি পালন লকডাউনের নির্দেশ অনুসরণের সঠিক উদাহরণ হিসেবে তুলে ধরা যায় ।
প্রধানমন্ত্রী বলেছেন, 'আজ, ভারতীয়রা মনে হয় তাদের সাথেই এই পরিবর্তনটা অনুভব করছে। এই উপলব্ধি দেশকে সমস্যা কাটিয়ে উঠতে সহায়তা করবে। তিনি আশা ও বিশ্বাসের এই বার্তাটিকে এগিয়ে নিয়ে যেতে এবং শক্তিশালী করার আহ্বান জানান। প্রধানমন্ত্রী বলেছেন যে ,এটি আমাদের কঠোর পরিশ্রম করার এবং আমাদের দেশকে আরও উঁচুতে নিয়ে যাওয়ার অনুপ্রেরণা যোগাবে ।বিশ্বকে আরও উন্নততর স্থান হিসাবে গড়ে তুলতে তিনি বিশ্বব্যাপী ভগবান বাসভা-র কাজ ও আদর্শের প্রচার চালিয়ে যাওয়ার জন্য আহ্বান জানান।
বাসভা জয়ন্তীতে দেশবাসীকে শুভেচ্ছা জানিয়ে প্রধানমন্ত্রী সামাজিক দূরত্ব বজায় রাখতে 'দুই গজ' বিধি অনুসরণ করার জন্যও জোর দেন।
(CG/SS
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৩৯ কোটিরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ২০ কোটি ১৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৭ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৩৯,০৬,৬০,৭৯০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২০,১৩,৩৮,৫২৬টি টিকার ডোজ আছে।
CG/CB/SB
(Visitor Counter : 99
স্বাস্থ্যওপরিবারকল্যাণমন্ত্রক
ই-সিগারেট অধ্যাদেশ
নয়াদিল্লি, ৩ ডিসেম্বর, ২০১৯
কেন্দ্রীয় সরকার গত ১৮ই সেপ্টেম্বর ইলেক্ট্রনিক-সিগারেট  বর্জন অধ্যাদেশ, ২০১৯ জারি করে। সমস্ত রাজ্য সরকার ও কেন্দ্রশাসিত অঞ্চল প্রশাসন, রাজ্য পুলিশ প্রধান, সংশ্লিষ্ট অন্যান্য পক্ষ সহ কেন্দ্রীয় মন্ত্রক ও দপ্তরগুলিকেও এই অধ্যাদেশ কার্যকর করার জন্য প্রয়োজনীয় পদক্ষেপ গ্রহণের অনুরোধ জানানো হয়। আইন বলবৎকারী সংস্থাগুলিকেও এই অধ্যাদেশ যথাযথভাবে রূপায়ণের বিষয়টি সুনিশ্চিত করার জন্য ভিডিও কনফারেন্সের মাধ্যমে সচেতন করার উদ্যোগ নেওয়া হয়। এছাড়াও, মন্ত্রক বা দপ্তরগুলিকে নিয়ে সংশ্লিষ্ট অন্যান্য পক্ষের সঙ্গে বৈঠকের আয়োজন করা হয়।
ইলেক্ট্রনিক-সিগারেট  বর্জন অধ্যাদেশ, ২০১৯-এর পরিবর্তে একটি বিল গত ২২শে নভেম্বর লোকসভায় পেশ করা হয়। লোকসভায় বিলটি ২৭শে নভেম্বর এবং রাজ্যসভায় বিলটি দোসরা ডিসেম্বর অনুমোদিত হয়েছে।
রাজ্যসভায় আজ এক লিখিত জবাবে একথা জানান স্বাস্থ্য ও পরিবারকল্যাণ মন্ত্রী শ্রী অশ্বিনী কুমার চৌবে।
CG/BD/DM
(Visitor Counter : 33
স্বরাষ্ট্র মন্ত্রক
২০২৪ সালের পদ্ম সম্মানের জন্য মনোনয়ন জমা দেওয়ার শেষ দিন ১৫ সেপ্টেম্বর
নয়াদিল্লি, ১২ সেপ্টেম্বর ২০২৩
২০২৪ সালের সাধারণতন্ত্র দিবসে পদ্ম পুরস্কার প্রাপকদের নির্বাচিত করার জন্য অনলাইনে মনোনয়ন গ্রহণ বিগত পয়লা মে থেকে শুরু হয়েছে। আগামী ১৫ সেপ্টেম্বর পর্যন্ত মনোনয়ন জমা দেওয়া যাবে। রাষ্ট্রীয় পুরস্কার পোর্টাল https://awards.gov.in/ -এ পদ্ম সম্মানের জন্য নাম সুপারিশ করা যাবে।
দেশের অসামরিক পুরস্কারের মধ্যে পদ্মবিভূষণ, পদ্মভূষণ এবং পদ্মশ্রী সর্বোচ্চ সম্মান। পদ্ম সম্মানে যাঁদের ভূষিত করা হয়, ১৯৫৪ সাল থেকে প্রতি বছর সাধারণতন্ত্র দিবসে সেই নামগুলি ঘোষিত হয়। অনন্য কাজের স্বীকৃতি স্বরূপ এই সম্মান প্রদান করা হয়। শিল্পকলা, সাহিত্য, শিক্ষা, ক্রীড়া, ওষুধ, সামাজিক কাজ, বিজ্ঞান ও প্রযুক্তি, জনসেবা সহ প্রতিটি ক্ষেত্রে ব্যতিক্রমী কাজের জন্য পদ্মসম্মান দেওয়া হয়। যেসব কর্মীরা রাষ্ট্রায়ত্ব সংস্থায় কাজ করেন তাঁরা বাদে বাকিরা এই সম্মান পাওয়ার যোগ্য। রাষ্ট্রায়ত্ব সংস্থার ডাক্তার এবং বিজ্ঞানীদের অবশ্য পদ্মসম্মানে ভূষিত করা যেতে পারে।
কেন্দ্রীয় সরকার পদ্মসম্মানকে জন সম্মানে পরিণত করতে অঙ্গীকারবদ্ধ। নাগরিকদের রাষ্ট্রীয় পুরস্কার পোর্টালে নাম সুপারিশ করতে বলা হয়েছে। মহিলা, সমাজের দুর্বলতর শ্রেণীর নাগরিক, তপশীলি জাতি ও উপজাতি গোষ্ঠীভুক্ত, ভিন্নভাবে সক্ষম সহ যাঁরা সমাজের জন্য নিরলসভাবে কাজ করে চলেছেন তাঁদের স্বীকৃতি দিতেই এই সম্মান প্রদান করা হবে।
রাষ্ট্রীয় পুরস্কার পোর্টালে এই পুরস্কারগুলির জন্য মনোনয়নপত্র / সুপারিশপত্র জমা দেওয়া যাবে। এই পোর্টালে  মনোনয়নপত্র জমা দেওয়ার নির্দিষ্ট ফরম্যাট রয়েছে। এখানে সংশ্লিষ্ট ব্যক্তির বিষয়ে ৮০০ শব্দের মধ্যে বিস্তারিতভাবে জানাতে হবে।
কেন্দ্রীয় স্বরাষ্ট্র মন্ত্রকের ওয়েবসাইট https://mha.gov.in/ -এ ‘অ্যাওয়ার্ডস অ্যান্ড মেডেলস’ শাখায় এ বিষয়ে বিস্তারিত তথ্য জানা যাবে। এছাড়াও https://padmaawards.gov.in/ -পোর্টালেও এ বিষয়ে বিস্তারিত তথ্য দেওয়া আছে। এ সংক্রান্ত যাবতীয় প্রশ্নের উত্তর https://padmaawards.gov.in/AboutAwards.aspx -পোর্টালে পাওয়া যাবে।
AC/CB/DM
(
প্রধানমন্ত্রীরদপ্তর
পাঞ্জাবের মুখ্যমন্ত্রী হিসেবে শপথ নেওয়ার পর শ্রী চরণজিৎ সিং চান্নিকে প্রধানমন্ত্রীর অভিনন্দন
নতুনদিল্লি, ২০শে সেপ্টেম্বর, ২০২১
প্রধানমন্ত্রী শ্রী নরেন্দ মোদী পাঞ্জাবের মুখ্যমন্ত্রী হিসেবে শপথ নেওয়ায় শ্রী চরণজিৎ সিং চান্নিকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“পাঞ্জাবের মুখ্যমন্ত্রী হিসেবে শপথ নেওয়ায় শ্রী চরণজিৎ সিং চান্নিকে অভিনন্দন জানাই। পাঞ্জাবের মানুষের উন্নতির জন্য পাঞ্জাব সরকারের সঙ্গে একযোগে কাজ করা অব্যাহত থাকবে।“
CG/CB/SFS
(
প্রধানমন্ত্রীরদপ্তর
পঞ্চম ভিভা টেক সম্মেলনে প্রধানমন্ত্রী ১৬ই জুন মূল ভাষণ দেবেন
নয়াদিল্লী, ১৫ জুন, ২০২১
প্রধানমন্ত্রী শ্রী নরেন্দ্র মোদী ১৬ জুন বিকেল ৪টের সময় পঞ্চম ভিভা টেক সম্মেলনে মূল ভাষণ দেবেন। ২০২১এর ভিভা টেক সম্মেলনে সম্মানিত অতিথি হিসেবে প্রধানমন্ত্রীকে আমন্ত্রণ জানানো হয়েছে।
এই অনুষ্ঠানে ফরাসী রাষ্ট্রপতি মিঃ ইমানুয়েল ম্যাক্রোঁ, স্পেনের প্রধানমন্ত্রী মিঃ পেড্রো স্যানচেজ এবং বিভিন্ন ইউরোপীয় রাষ্ট্রের মন্ত্রী ও সাংসদরা বক্তব্য রাখবেন। এছাড়াও অ্যাপেলের মুখ্য কার্যনির্বাহী আধিকারিক মিঃ টিম কক, ফেসবুকের মুখ্য কার্যনির্বাহী আধিকারিক ও চেয়ারম্যান মিঃ মার্ক জুকেরবার্গ এবং মাইক্রোসফ্টের সভাপতি মিঃ ব্রাড স্মিথ সহ কর্পোরেট জগতের বিশিষ্ট ব্যক্তিরা এই সম্মেলনে উপস্থিত থাকবেন।
প্যারিসে ২০১৬ সাল থেকে প্রতি বছর ভিভা টেক সম্মেলন অনুষ্ঠিত হচ্ছে। এটি ইউরোপের সব থেকে বড় ডিজিটাল ও স্টার্ট আপ সংস্থাগুলির অনুষ্ঠান। বিখ্যাত বিজ্ঞাপন ও বিপণন সংস্থা ‘পাবলিসিস গ্রুপে’ এবং অগ্রণী ফরাসী সংবাদ মাধ্যম ‘ল্যা ইকোস’ যৌথভাবে এই অনুষ্ঠানের আয়োজন করে থাকে। এখানে বিভিন্ন সম্মেলন, পুরস্কার বিতরণ, প্যানেল আলোচনা এবং স্টার্ট আপ বা নতুন উদ্যোগের সংস্থাগুলির মধ্যে প্রতিযোগিতার ব্যবস্থা করা হয়। প্রযুক্তি উদ্ভাবন ও নতুন উদ্যোগের সংস্থাগুলির সঙ্গে যুক্ত ব্যক্তিরা এতে অংশগ্রহণ করে থাকেন। পঞ্চম ভিভা টেক সম্মেলন ১৬-১৯শে জুন অনুষ্ঠিত হবে।
(CG/CB/NS
প্রধানমন্ত্রীরদপ্তর
সংসদে ২০২১-এর বাদল অধিবেশনের সূচনায় প্রধানমন্ত্রীর বক্তব্য
এপর্যন্ত ৪০ কোটি ভারতবাসী বাহুতে টিকা নিয়ে ‘বাহুবলী’ হয়েছেন : প্রধানমন্ত্রী
আমরা চাই সংসদে মহামারী নিয়ে ফলপ্রসূ ইতিবাচক আলোচনা হোক : প্রধামন্ত্রী
আমি আগামীকাল সন্ধ্যায় সংসদের বিভিন্ন দলের নেতৃবৃন্দের সঙ্গে মহামারী নিয়ে আলোচনার বসতে চাই : প্রধানমন্ত্রী
বিরোধীরা কঠিন ও তীক্ষ্ণ প্রশ্ন করবেন কিন্তু শান্তিপূর্ণ পরিবেশে জবাব দেবারও সুযোগ করে দেবেন : প্রধানমন্ত্রী
নতুন দিল্লী, ১৯ জুলাই, ২০২১
স্বাগতম বন্ধুরা। আমি আশাকরি আপনারা কম পক্ষে একটি করে টিকার ডোজ নিয়েছেন। কিন্তু তা সত্ত্বেও আমি আপনাদের সকলের কাছে এবং সংসদে আমার সহকর্মীদের কাছে করোনার নিয়ম মেনে চলার জন্য আবেদন জানাবো। বাহুতে টিকা দেওয়া হয়েছে আর তাই যারা টিকা নিয়েছেন তারা ‘বাহুবলী’ হয়ে গেছেন। করোনার বিরুদ্ধে লড়াইয়ে ‘বাহুবলী’ হতে গেলে টিকা নেওয়াই একমাত্র উপায়।
ইতিমধ্যেই ৪০ কোটির বেশি মানুষ করোনার বিরুদ্ধে লড়াইয়ে বাহুবলী হয়ে উঠেছেন। এই সংখ্যা ক্রমশ বাড়ছে। গোটা বিশ্বে সমগ্র মানব জাতি এই মহামারীর কারণে সঙ্কটাপন্ন। তাই আমাদের মহামারীর উপর সংসদে ফলপ্রসূ আলোচনা দরকার। সমস্ত মাননীয় সদস্যদের কাছ থেকে আমরা বাস্তবোচিত পরামর্শ পেতে চাই, আর এটিই আমাদের অগ্রাধিকারের তালিকার শীর্ষে রয়েছে। এর মধ্য দিয়ে মহামারীর বিরুদ্ধে লড়াইয়ে নতুন নতুন উদ্ভাবন, পন্থা খুঁজে পাওয়া যাবে। কোনো ঘাটতি থাকলে সেটিকে শুধরে নেওয়া সম্ভব, যাতে আমরা সকলে মিলে একসঙ্গে এই লড়াই লড়তে পারি।
আমি আগামীকাল সন্ধ্যায় সদনের বিভিন্ন দলের নেতৃবৃন্দকে একটু সময় বের করতে বলেছি, কারণ তাঁদের আমি মহামারীর পরিস্থিতি সম্পর্কে বিস্তারিতভাবে জানাতে চাই। আমরা চাই সদনে এবং সংসদের বাইরে সমস্ত নেতৃবৃন্দের সঙ্গে আলোচনা করতে। আমি নিয়মিতভাবে মুখ্যমন্ত্রীদের সঙ্গে বৈঠক করছি। বিভিন্ন ফোরামে আলোচনা চলছে। সংসদে বিতর্কের পাশাপাশি নেতৃবৃন্দের সঙ্গে যদি আলোচনা চালানো যায় সেটি খুবই ভালো হয়।
আসুন, আমরা এই অধিবেশনকে অত্যন্ত ফলপ্রসূ করে তুলি, যাতে মানুষ যেসমস্ত প্রশ্ন জানতে চান সরকার তা জবাব দিতে পারে। মাননীয় সাংসদ এবং সব রাজনৈতিক দলগুলির কাছে আমি অনুরোধ করবো, সংসদে আপনারা খুব কঠিন ও তীক্ষ্ণ প্রশ্ন করুন, কিন্তু একই সঙ্গে শান্তিপূর্ণ পরিবেশে সরকার যাতে উত্তর দিতে পারে সেই সুযোগটিও দিন। মানুষের কাছে যখন সত্য তথ্য পৌঁছবে, তখন গণতন্ত্র শক্তিশালী হবে। এর ফলে মানুষের মনে আস্থা বাড়াবে এবং উন্নয়নকে ত্বরান্বিত করবে।
বন্ধুরা, সংসদের এই অধিবেশনে গতবারের মতো বসার ব্যবস্থা করা হয়নি। যেহেতু সকলেই প্রায় টিকা নিয়েছেন তাই আমরা একসঙ্গে বসবো। আমি আরও একবার আপনাদের ধন্যবাদ জানাচ্ছি এবং অনুরোধ করবো আপনারা সবাই নিজের খেয়াল রাখুন। আমরা সকলে একসঙ্গে দেশের আশাআকাঙ্খা পূরণ করবো।
অনেক ধন্যবাদ, বন্ধুরা!
CG/CB/SKD/
(
জলশক্তি মন্ত্রক
কেন্দ্রীয় জলশক্তি মন্ত্রী দিল্লিতে ওখলায় দৈনিক ৫৬৪ মিলিয়ন লিটার শোধণ ক্ষমতা সম্পন্ন এশিয়ার সব থেকে বড় বর্জ্য জল পরিশোধন কেন্দ্রের নির্মাণ কাজের অগ্রগতি পরিদর্শন করেছেন
নতুন দিল্লি, ০৬ এপ্রিল, ২০২২
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত যমুনা কর্ম পরিকল্পনার তৃতীয় পর্যায়ে নির্মীয়মান ওখলা বর্জ্য জল পরিশোধন কেন্দ্রের অগ্রগতি পর্যালোচনা করেছেন। নির্মীয়মান এই জল পরিশোধন কেন্দ্রটির দৈনিক শোধন ক্ষমতা ৫৬৪ মিলিয়ন লিটার। শ্রী শেখাওয়াত ছট ঘাটে পৌঁছন, সেখান থেকে ১২ কিলোমিটার দূরে যন্ত্রচালিত নৌকোয় ওখলা বোট ক্লাবে পৌঁছন। ওখলা বোট ক্লাব থেকে শ্রী শেখাওয়াত সড়ক পথে বর্জ্য জল পরিশোধন কেন্দ্রে যান। তার সঙ্গে ছিলেন জাতীয় পরিচ্ছিন্ন গঙ্গা মিশনের মহানির্দেশক শ্রী জি অশোক কুমার।
এই প্রকল্প খাতে ৮৫ শতাংশই খরচ বহন করছে কেন্দ্রীয় সরকার। নমামি গঙ্গে কর্মসূচির আওতায় এই অর্থ দেওয়া হচ্ছে। বাকি ১৫ শতাংশ অর্থ রাজ্য সরকার বহন করছে। উল্লেখ করা যেতে পারে ওখলা বর্জ্য জল পরিশোধন কেন্দ্র নির্মাণে খরচ ধরা হয়েছে প্রায় ৬৬৫ কোট ৭৮ লক্ষ টাকা।
শ্রী শেখাওয়াত বলেন, দিল্লির পরিস্থিতির কথা বিবেচনায় রেখে এই পরিশোধন কেন্দ্রটির কাজ ত্বরান্বিত করতে নির্দেশ দেওয়া হয়েছে। চলতি বছরের ডিসেম্বরের মধ্যেই কাজ শেষ করার লক্ষ্য স্থির হয়েছে। তিনি আরও বলেন, আগামী ডিসেম্বর মাসের পর দিল্লিতে যমুনা নদীতে জলের গুণমান নিশ্চিতভাবে বাড়বে বলে মনে করা হচ্ছে। ওখলা বর্জ্য জল পরিশোধন কেন্দ্রটি এশিয়ার বৃহত্তম এধরণের প্ল্যান্ট। নির্মাণ কাজ শেষ হলে এই পরিশোধন কেন্দ্রের দৈনিক শোধন ক্ষমতা হবে ৫৬৪ মিলিয়ন লিটার। এর ফলে, যমুনা নদীতে জলের গুণমান বাড়বে।
বর্তমানে দিল্লিতে নমামি গঙ্গে কর্মসূচিতে দৈনিক ১ হাজার ২৬৮ মিলিয়ন লিটার জল পরিশোধনের জন্য ১১টি প্রকল্পের কাজ হাতে নেওয়া হয়েছে। এই প্রকল্প খাতে খরচ ধরা হয়েছে ২ হাজার কোটি টাকার বেশি। কেন্দ্রীয় সরকার নমামি গঙ্গে কর্মসূচির মাধ্যমে প্রকল্প খাতে খরচের বেশির ভাগ অংশই বহন করছে। এই প্রকল্পগুলি চলতি বছরের ডিসেম্বর মাসের মধ্যে শেষ করার পরিকল্পনা নেওয়া হয়েছে।
CG/BD/SKD/
(Visitor Counter : 98
বিজ্ঞানওপ্রযুক্তিমন্ত্রক
আগামী দিনে প্রতিকূল পরিস্থিতির মোকাবিলায় প্রযুক্তির ব্যবহার সম্পর্কে বিশিষ্টজনদের বক্তব্য
নতুন দিল্লি, ২৪ এপ্রিল, ২০২১
বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা উল্লেখ করেছেন যে, ভবিষ্যতে আরও বেশি করে চ্যালেঞ্জের মোকাবিলা করতে হবে। এ বিষয়ে ইন্ডিয়ান ন্যাশনাল অ্যাকাডেমি অফ ইঞ্জিনিয়ারিং গুরুত্বপূর্ণ ভূমিকা পালন করবে। দেশের উন্নয়ন ও অগ্রগতির স্বার্থে এবং বিজ্ঞান, প্রযুক্তি ও উদ্ভাবনের সফলতাকে সাধারণ মানুষের কাছে পৌঁছে দিতে হবে। ইন্ডিয়ান ন্যাশনাল অ্যাকাডেমি অফ ইঞ্জিনিয়ারিং এর ৩৫-তম প্রতিষ্ঠা দিবসে তিনি একথা জানান।
প্রতিষ্ঠা দিবস উদযাপন উপলক্ষে অনলাইন ভাষণে অধ্যাপক শর্মা বলেন, ধারাবাহিক উন্নয়ন, জল বায়ু, শক্তি প্রভৃতি ক্ষেত্রে প্রযুক্তির সন্ধান করতে হবে। ২০২১-এর ২০ এপ্রিল এই সংস্থার প্রতিষ্ঠা দিবসের পাশাপাশি ভারতের আজাদি কা অমৃত মহোৎসবের সূচনাকে চিহ্নিত করে।
তিনি আগামী দিনে বিজ্ঞান, প্রযুক্তি এবং উদ্ভাবনের ক্ষেত্রে মহিলা বিজ্ঞানীদের আরও বেশি করে অংশগ্রহণের কথা উল্লেখ করেন।
বিভিন্ন সংস্থার প্রতিনিধিরা প্রযুক্তিগত উন্নয়নের ফলে "আত্মনির্ভর ভারত"গঠন করা কিভাবে সম্ভব হচ্ছে তা উল্লেখ করেন।
পারমাণবিক শক্তি কমিশনের চেয়ারম্যান শ্রী কে এন ব্যাস কমিশনের বিভিন্ন কাজকর্মের অগ্রগতি সম্পর্কে উল্লেখ করেন। তিনি বলেন ভারতীয় বিজ্ঞানী এবং ইঞ্জিনিয়ারদের যে কোনো করে কিছু তোলার মতো ক্ষমতা রয়েছে।
১৯৮৭ সালের ২০ এপ্রিল কারিগরি এবং প্রযুক্তির উন্নয়নের জন্য ইন্ডিয়ান ন্যাশনাল অ্যাকাডেমি অফ ইঞ্জিনিয়ারিং গঠিত হয়। এটি একটি স্ব-শাসিত সংস্থা। তবে বিজ্ঞান ও প্রযুক্তি বিভাগ আর্থিকভাবে সহায়তা করে।
CG/SB...
(Visitor Counter : 130
দক্ষতাউন্নয়নওশিল্পোদ্যোগমন্ত্রক
দক্ষতা প্রশিক্ষণের পর ৯ লক্ষ ৯৯ হাজার জনের কর্মসংস্থান হয়েছে
নয়াদিল্লি, ১২ ডিসেম্বর, ২০১৮
প্রধানমন্ত্রী কৌশল বিকাশ যোজনা কার্যকর করেছে জাতীয় দক্ষতা উন্নয়ন নিগম । বিভিন্ন রাজ্য ও কেন্দ্রশাসিত অঞ্চলগুলির দক্ষতা উন্নয়ন কর্মসূচির আওতায় এই কর্মসূচি রূপায়ণ করা হচ্ছে। ২০১৬ থেকে ২০ সালের জন্য ৩০ নভেম্বর, ২০১৮ পর্যন্ত পর্যন্ত পিএমকেভিওয়াই – এর আওতায় ৩ হাজার ৪৪ কোটি টাকা দেওয়া হয়েছে। এই প্রকল্পে প্রার্ত্থীদের প্রশিক্ষণ দেওয়া হচ্ছে। ৩১ আগস্ট, ২০১৮ পর্যন্ত ৯০ দিনের স্বল্পকালীন প্রশিক্ষণ গ্রহণ করেছে ১৮ লক্ষ ১৯ হাজার প্রার্থী। এর মধ্যে ৩০ নভেম্বর, ২০১৮ পর্যন্ত পশ্চিমবঙ্গ-সহ দেশের বিভিন্ন অঞ্চলে ৯ হাজার ৯৯ হাজার প্রার্থীর কর্মসংস্থান হয়েছে। এই প্রকল্পে কর্মসংস্থানের ওপর বিশেষ জোর দেওয়া হয়েছে। ক্ষুদ্র ও মাঝারি শিল্পে পশ্চিমবঙ্গ-সহ সারা দেশে বিভিন্ন ক্ষেত্রে প্রার্থীদের নিয়োগ করা হয়েছে।
আজ রাজ্যসভায় এক লিখিত প্রশ্নের জবাবে দক্ষতা উন্নয়ন বিষয়ক দপ্তরের প্রতিমন্ত্রী শ্রী অনন্ত কুমার হেগরে এই তথ্য জানান।
SSS/PM/SB
(Visitor Counter : 82
প্রধানমন্ত্রীরদপ্তর
এশিয়ান গেমস-এ পুরুষদের সেলিং বিভাগে  ব্রোঞ্জ পদক জয়ী বিষ্ণু সর্বাননকে শুভেচ্ছা ও অভিনন্দন প্রধানমন্ত্রীর
নয়াদিল্লি, ২৭ সেপ্টেম্বর, ২০২৩
এশিয়ান গেমস-এ পুরুষদের সেলিং প্রতিযোগিতায়  বিভাগে ব্রোঞ্জ পদক জয়ী বিষ্ণু সর্বাননকে অভিনন্দিত করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে তাঁর শুভেচ্ছা বার্তায় প্রধানমন্ত্রী বলেছেন :
“পুরুষদের সেলিং বিভাগে  ব্রোঞ্জ পদক লাভের জন্য আন্তরিক অভিনন্দন জানাই বিষ্ণু সর্বাননকে।
স্থির সঙ্কল্পে অবিচল থেকে এবং পরিস্থিতির সঙ্গে নিজেকে মানিয়ে নিয়ে অসাধারণ দক্ষতার পরিচয় দিয়েছেন তিনি। ভবিষ্যতেও তাঁর সাফল্যের জন্য আমার শুভেচ্ছা রইল।”
PG/SKD/DM
(
প্রতিরক্ষামন্ত্রক
ওড়িশা উপকূলে দ্রুত প্রতিক্রিয়াশীল ভূমি থেকে আকাশে নিক্ষেপযোগ্য ক্ষেপণাস্ত্রের ছয়টি পরীক্ষামূলক সফল উৎক্ষেপণ ডিআরডিও এবং ভারতীয় সেনাবাহিনীর
নয়াদিল্লি, ৮ সেপ্টেম্বর ২০২২
প্রতিরক্ষা গবেষণা ও উন্নয়ন সংস্থা  এবং ভারতীয় সেনাবাহিনী ওড়িশা উপকূলের চাঁদিপুর থেকে ইন্টিগ্রেটেড টেস্ট রেঞ্জ  দ্রুত প্রতিক্রিয়াশীল ভূমি থেকে আকাশে নিক্ষেপযোগ্য ক্ষেপণাস্ত্র -এর ছয়টি পরীক্ষামূলক উৎক্ষেপণ সফলভাবে সম্পন্ন করেছে। ভারতীয় সেনাবাহিনীর ক্ষেপণাস্ত্র শক্তি পরীক্ষার অঙ্গ হিসাবে এটি পরিচালিত হয়।
এই পরীক্ষায় দেখা যায় যে সর্বাধুনিক প্রযুক্তিসম্পন্ন এই ক্ষেপণাস্ত্রগুলি বিভিন্ন উচ্চতায় দ্রুত গতিসম্পন্ন লক্ষ্যবস্তুতে দিনে ও রাতে নিখুঁতভাবে আঘাত হানতে সক্ষম।
দেশীয় রেডিও ফ্রিকোয়েন্সি  সিকার, মোবাইল লঞ্চার, সম্পূর্ণ স্বয়ংক্রিয় কমান্ড এবং কন্ট্রোল সিস্টেম, নজরদারি এবং মাল্টি-ফাংশন রাডার সহ ক্ষেপণাস্ত্রটিকে সমস্ত দেশীয় সাব-সিস্টেমগুলির সমন্বয়ে পরীক্ষা করা হয়। কিউআরএসএএম অস্ত্র ব্যবস্থার বিশেষত্ব হল যে এটির অনুসন্ধান এবং ট্র্যাক করার ক্ষমতা সহ চলন্ত অবস্থায় কাজ করতে পারার এবং শর্ট হল্টে ফায়ার করতে পারার সক্ষমতা রয়েছে।
প্রতিরক্ষা মন্ত্রী শ্রী রাজনাথ সিং এই সফল পরীক্ষার জন্য ডিআরডিও এবং ভারতীয় সেনাবাহিনীর প্রশংসা করেছেন। তিনি আশা প্রকাশ করেন যে কিউআরএসএএম অস্ত্র ব্যবস্থা সশস্ত্র বাহিনীর শক্তিকে আরও বেশি বাড়াবে।
প্রতিরক্ষা সচিব এবং ডিআরডিও-র চেয়ারম্যান এই সফল পরীক্ষাগুলির সাথে যুক্ত দলগুলিকে অভিনন্দন জানিয়েছেন এবং বলেছেন যে সিস্টেমটি এখন ভারতীয় সেনাবাহিনীতে অন্তর্ভুক্তির জন্য প্রস্তুত। ডিআরডিও এবং ভারতীয় সেনাবাহিনীর পদস্থ আধিকারিকরাও উৎক্ষেপণে উপস্থিত ছিলেন।
(PG/AB/DM/
প্রধানমন্ত্রীরদপ্তর
প্রধানমন্ত্রীর সঙ্গে নিউ জার্সির গভর্নর মিঃ ফিলিপ ডঃ মারফির সাক্ষাৎ
নয়াদিল্লি, ১৬ সেপ্টেম্বর, ২০১৯
মার্কিন যুক্তরাষ্ট্রর নিউ জার্সি রাজ্যের গভর্নর মিঃ ফিলিপ ডি মারফি আজ সকালে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। গভর্নর হিসাবে মিঃ মারফির এটিই প্রথম ভারত সফর। দিল্লি ছাড়াও তিনি আগ্রা, মুম্বাই, হায়দরাবাদ এবং আমেদাবাদ সফর করবেন।
প্রধানমন্ত্রী গভর্নরের বাণিজ্যিক এবং দুই অঞ্চলের মানুষের মধ্যে যোগাযোগ বাড়ানোর উদ্যোগকে স্বাগত জানিয়েছেন। নিউ জার্সির সঙ্গে ভারতের রাজ্যগুলির সহযোগিতাকে আরও অর্থবহ করে তুলতে ভারত সরকারের সমর্থন শ্রী মোদী নিশ্চিত করেছেন।
গভর্নর মারফি তাঁর রাজ্যের সঙ্গে ভারতের সম্পর্ক আরও নিবিড় করার ক্ষেত্রে গুরুত্বপূর্ণ উদ্যোগগুলির কথা জানিয়েছেন। ভারত এবং মার্কিন যুক্তরাষ্ট্রের সম্পর্ক আরও মজবুত করার লক্ষ্যে তিনি তাঁর অঙ্গীকার ব্যক্ত করেছেন। ভারত ও নিউ জার্সির মধ্যে বিভিন্ন সাদৃশ্যের কথা গভর্নর উল্লেখ করেন। তিনি জানান, ভারতে পৌঁছেই এদেশের বৈচিত্র্য এবং বহুত্ববাদের প্রতি সম্মান তাঁর নজরে এসেছে।
প্রধানমন্ত্রী শ্রী মোদী বলেন, মার্কিন যুক্তরাষ্ট্রে সবচেয়ে বেশি ভারতীয় বংশোদ্ভূতের বাস নিউ জার্সিতে। ভারতের বাণিজ্য ও বিনিয়োগ এই রাজ্যেই সবচেয়ে বেশি। উভয় নেতাই ‘স্টেম’ এবং উচ্চ শিক্ষায় সহযোগিতার অপর গুরুত্ব আরোপ করেন।
প্রধানমন্ত্রী নিউ জার্সিতে বসবাসরত ইন্দো-আমেরিকান সম্প্রদায়ের কল্যাণের ওপর গভর্নরের গুরুত্ব আরোপের প্রশংসা করেন। ভারত ও নিউ জার্সির মধ্যে এই সম্প্রদায় গুরুত্বপূর্ণ সেতুবন্ধ হিসাবে ভূমিকা পালন করে আসছে।
CG/CB/SB
(Visitor Counter : 62
মৎস্য ও পশু পালন এবং দুগ্ধশিল্প মন্ত্রক
দুগ্ধ উৎপাদন শিল্পের সঙ্গে জড়িত দেড় কোটি চাষীকে কিষান ক্রেডিট কার্ডস  প্রদানের প্রচারাভিযানের এর সূচনা
নতুন দিল্লি, ১ জুন, ২০২০
সরকার ১ জুন থেকে ৩১ জুলাই আগামী দুই মাসের মধ্যে এক বিশেষ অভিযানের মাধ্যমে দুগ্ধ সংগঠন ও দুধ উৎপাদনকারী সংস্থাগুলির সঙ্গ যুক্ত দেড় কোটি চাষীকে কিষাণ ক্রেডিট কার্ড  প্রদান করবে।পশুপালন দফতর ও দুগ্ধ খামারের সঙ্গে যুক্ত সংগঠনগুলি ইতোমধ্যেই আর্থিক পরিষেবা দফতরের সঙ্গে যৌথভাবে এ বিষয়ে প্রচারাভিযান চালিয়েছে।একই ভাবে মিশন মোডে এটি প্রয়োগের জন্য সমস্ত রাজ্যের দুগ্ধ সংগঠনগুলি কেসিসি'র আবেদনের ফর্ম্যাট ও বিজ্ঞপ্তির বিষয়ে প্রচার করেছে।
দুগ্ধ সমবায়গুলির আওতায় ২৩০টি দুগ্ধ সংগঠনগুলির সঙ্গে দেশের প্রায় ১.৭ কোটি কৃষক জড়িত। এই প্রচারের প্রথম পর্যায়ে, দুগ্ধ সমবায় সমিতির সদস্য এবং বিভিন্ন দুগ্ধ সংগঠনের সঙ্গে যুক্ত ও যাদের কেসিসি নেই এই ধরনের সকল কৃষককেই এর আওতায় নিয়ে আসার লক্ষ্য রাখা হয়েছে। যে কৃষকরা ইতিমধ্যে জমির মালিকানার উপর ভিত্তি করে কেসিসি রয়েছে, তারা তাদের কেসিসির ঋণের সীমা বাড়িয়ে নিতে পারবেন। যদিও ঋণের ক্ষেত্রে সুদের ছাড় কেবলমাত্র তিন লাখ টাকা পর্যন্ত পাওয়া যাবে। কেসিসি থাকলে কৃষকরা সহজেই ঋণ পাবেন এবং ঋণ পরিশোধও সহজ হবে।
ডেয়ারী শিল্পের সঙ্গে যুক্ত দেড় কোটি চাষীকে কেসিসি সরবরাহের জন্য এই বিশেষ অভিযান, কৃষকদের জন্য ঘোষিত প্রধানমন্ত্রীর আত্মনির্ভার ভারত প্যাকেজের অংশ। গত ১৫ মে অর্থমন্ত্রী কেসিসি প্রকল্পের আওতায় ২.৫ কোটি নতুন কৃষককে অন্তর্ভুক্ত করার কথা ঘোষণা করেছিলেন। এই ঘোষণার ফলে সম্প্রতি অর্থনৈতিক মন্দায় ভুগছেন এমন কৃষকদের হাতে পাঁচ লক্ষ কোটি টাকার অতিরিক্ত নগদ সরবরাহ করতে সাহায্য করবে।
গত ৫ বছরে দেশের অর্থনীতির বিকাশে অন্যতম গুরুত্বপূর্ণভূমিকা পালন করছে দুগ্ধ খামার গুলি। এই স্বল্পমেয়াদী ঋণ প্রদানের ফলে দুধ চাষীদের একদিকে যেমন মূলধন ও বিপণনের প্রয়োজনীয় চাহিদা পূরণ করবে অন্য দিকে উৎপাদনশীলতাও বৃদ্ধি পাবে।
(CG/SS
কর্মী, জন-অভিযোগএবংপেনশনমন্ত্রক
ভারতে এখনও পর্যন্ত ২৩টি রাজ্য ও ৮টি কেন্দ্রশাসিত অঞ্চলে চাকরির ক্ষেত্রে ইন্টারভিউ প্রথার অবলুপ্তি হয়েছে : ডঃ জিতেন্দ্র সিং
নয়াদিল্লি, ১০ অক্টোবর, ২০২০
কেন্দ্রীয় কর্মীবর্গ, গণঅভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং আজ জানিয়েছেন, দেশে এখনও পর্যন্ত ২৩টি রাজ্য ও ৮টি কেন্দ্রশাসিত অঞ্চলে চাকরির ক্ষেত্রে ইন্টারভিউ প্রথার অবলুপ্তি হয়েছে। তিনি জানান, ২০১৬ থেকেই গ্রুপ-বি নন-গেজেটেড এবং গ্রুপ-সি পদে নিয়োগের ক্ষেত্রে ইন্টারভিউ প্রথার অবলুপ্তি হয়েছে।
কর্মী বিষয়ক ও প্রশিক্ষণ দপ্তরের উল্লেখযোগ্য কয়েকটি সংস্কার প্রসঙ্গে ডঃ সিং ২০১৫’র ১৫ই অগাস্ট স্বাধীনতা দিবস উপলক্ষ্যে লালকেল্লার প্রাকার থেকে জাতির উদ্দেশে প্রধানমন্ত্রী শ্রী নরেন্দ্র মোদীর ভাষণের প্রসঙ্গ উল্লেখ করে ডঃ সিং জানান, সেদিন প্রধানমন্ত্রী মোদী কেবল লিখিত পরীক্ষার মূল্যায়নের ভিত্তিতে প্রার্থীদের নির্বাচনের ওপর অগ্রাধিকার দিয়ে যাবতীয় ইন্টারভিউ প্রথা বিলোপ করার পরামর্শ দিয়েছিলেন। এ প্রসঙ্গে প্রধানমন্ত্রী মোদী বলেছেন, চাকরি পরীক্ষায় উত্তীর্ণ একজন প্রার্থী যখন ইন্টারভিউ কল লেটার পান, তখন তাঁর পুরো পরিবার আশঙ্কা ও উদ্বেগে দিন কাটান। প্রধানমন্ত্রীর এই পরামর্শের প্রেক্ষিতে দ্রুত পদক্ষেপ গ্রহণ করে কর্মচারী ও প্রশিক্ষণ বিষয়ক দপ্তর তিন মাসের মধ্যেই কেন্দ্রীয় সরকারি পদে নিয়োগের ক্ষেত্রে ইন্টারভিউ প্রথা তুলে দেওয়ার কথা ঘোষণা করেন। ২০১৬’র পয়লা জানুয়ারি থেকেই এই নীতি কার্যকর হয়েছেন।
ডঃ সিং আরও জানান, অবশ্য মহারাষ্ট্র ও গুজরাটের মতো কয়েকটি রাজ্য কেন্দ্রীয় সরকারের এই নীতি দ্রুত কার্যকর করলেও অন্য কয়েকটি রাজ্যে ইন্টারভিউ প্রথা তুলে দেওয়ার ব্যাপারে উদাসীনতা দেখায়।
শ্রী সিং সন্তোষ প্রকাশ করে বলেন, বেশ কয়েকবার ঐ রাজ্যগুলিকে দপ্তরের পক্ষ থেকে অনুরোধ পাঠানোর পর সংশ্লিষ্ট রাজ্য সরকারগুলি ইন্টারভিউ প্রথা সম্পূর্ণ বাতিলের সিদ্ধান্ত নেয়। বর্তমানে ২৩টি রাজ্য ও জম্মু, কাশ্মীর তথা লাদাখ সহ ৮টি কেন্দ্রশাসিত অঞ্চলে চাকরি প্রার্থীদের ইন্টারভিউ প্রথা প্রত্যাহার করা হয়েছে।
ডঃ সিং জানান, অতীতে নির্দিষ্ট কিছু চাকরি প্রার্থীকে স্বজন-পোষণমূলক সুবিধা পাইয়ে দেওয়ার জন্য ইন্টারভিউ-এ অতিরিক্ত নম্বর দিয়ে তাঁদের সংশ্লিষ্ট পদগুলিতে নির্বাচনের ক্ষেত্রে একাধিক অভাব-অভিযোগ পাওয়া গেছে। কিন্তু ইন্টারভিউ প্রথার অবলুপ্তি ঘটায় এ ধরনের স্বজন-পোষণের অবসান হয়েছে এবং এখন প্রত্যেক চাকরি প্রার্থীকেই লিখিত পরীক্ষায় প্রাপ্ত নম্বরের ভিত্তিতে মনোনয়ন করা হচ্ছে। নিয়োগ প্রক্রিয়ায় স্বচ্ছতা ও দায়বদ্ধতা নিয়ে আসতে একাধিক রাজ্যে ইন্টারভিউ প্রথার অবসান ঘটাতে একাধিক কার্যকর পদক্ষেপ নেওয়া হয়েছে। এমনকি, যে সময়ে ইন্টারভউ প্রথা চালু ছিল, তা পরিচালনার জন্য রাজ্যের কোষাগার থেকে অনেক অর্থ খরচ হ’ত। কিন্ত এখন অনেক রাজ্যেই ইন্টারভিউ প্রথার অবসান ঘটায় কোষাগারের অনেক অর্থ সাশ্রয় হচ্ছে বলেও ডঃ সিং জানান।
সরকারি চাকরিতে নিয়োগের ক্ষেত্রে নির্দিষ্ট কিছু সংখ্যক প্রার্থীকে সুবিধা পাইয়ে দেওয়ার জন্য লিখিত পরীক্ষার নম্বর কমিয়ে দেওয়ার অভিযোগ যেমন অতীতে একাধিকবার পাওয়া গেছে, তেমনই চাকরির জন্য বিপুল পরিমাণে অর্থ অবৈধভাবে দেওয়া হয়েছে, যাতে ইন্টারভিউ-এর সময় অতিরিক্ত নম্বর দিয়ে সংশ্লিষ্ট চাকরি প্রার্থীকে নিয়োগের ব্যবস্থা করে দেওয়া যায়। এই সমস্ত বিষয়গুলিকে বিবেচনায় রেখেই সরকার ইন্টারভিউ প্রথার চিরতরে অবসান ঘটানোর সিদ্ধান্ত নিয়েছে বলে ডঃ সিং জানান।
CG/BD/SB
(Visitor Counter : 133